Nos Johannes, comes Burgundie et dominus de Salins, notum facimus universis presentes litteras inspecturis quod dilectus et fidelis noster Belthodus, dominus Novi Castri, fecit nobis homagium et fidelitatem et accepit a nobis in homagium et fidelitatem quicquid habet in Valle Transversa, cum terris, pratis, nemoribus, aquis, juribus, villis, justicia, custodia prioratus ejusdem Vallis, excepto pedagio et venatu et quibusdam colonis qui vocantur Reiey. Et propter homagium et fidelitatem nobis factam, tenemur jam dictum dominum de Novo Castro juvare contra omnes, quamdiu voluerit stare juri coram nobis; tenetur autem dictus dominus Novi Castri nobis fidelitatem homagii [facere] pre omnibus aliis, excepto imperatore, domino suo. Et Radulphus, filius [dicti domini Beltholdi], hec omnia juravit im perpetuum se fideliter servaturum. In cujus rei testimonium, presentem paginam sigilli nostri munimine roboravimus. Datum anno Domini millesimo CC XXX septimo, mense augusti.